Diari Oficial de la Generalitat Valenciana


Sumari del DOGV 9246, del 30-12-2021 (2021/13019)

RESOLUCIÓ de 23 de desembre de 2021, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla recuperem llars i es convoquen les ajudes per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9246

Data del DOGV
:   30-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/13903


Data del document
:   23-12-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 23 de desembre de 2021, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla recuperem llars i es convoquen les ajudes per a l'exercici 2021. [2021/13867]  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents  
  
Antecedents de fet  
Primer. Mitjançant l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla Recuperem Llars i es convoquen les ajudes per a l'exercici 2021, publicada en el DOGV número 9113, de 23 de juny.  
Per a això s'ha habilitat a través de la citada Ordre el procediment de concurrència competitiva a seguir, al qual poden concórrer les administracions locals i altres entitats del sector públic d'àmbit local que complisquen les condicions que s'estableixen en les bases reguladores.  
  
Segon. D'acord amb el que s'estableix en l'apartat 3 del punt resolutiu segon de l'esmentada Ordre 6/2021, el termini per a presentar sol·licituds va finalitzar el passat 28 de juliol de 2021, inclusivament.  
Tercer. Les sol·licituds tramitades ascendeixen a 82 de les quals 8 s'han tancat per ser duplicades o desistides. De conformitat amb el que es disposa en la base dotzena de l'Ordre, que regula la tramitació, instrucció del procediment i resolució de les ajudes, una vegada tancat el termini de presentació de sol·licituds i revisada la documentació presentada, es va publicar en data 2 de setembre de 2021 en el portal www.gva.es el llistat de sol·licituds admeses, indicant aquelles que estaven incompletes i en què els sol·licitants disposaven d'un termini de 10 dies hàbils per a completar o esmenar la sol·licitud i documentació presentada.  
Quart. Una vegada acabat el termini de presentació i esmena de sol·licituds, la dotació pressupostària actual és insuficient per a atendre totes les sol·licituds que compleixen els requisits per a obtindre les ajudes. Atés que en la convocatòria d'ajudes s'indica la possibilitat d'augmentar amb una quantia addicional de fins a 5.000.000,00 - l'import màxim de la convocatòria, sense necessitat d'una nova convocatòria, s'ha incrementat la dotació pressupostària actual en aquesta quantia mitjançant la Resolució de 3 de desembre de 2021, de la Vicepresidència Segona i Conselleria d'Habitatge i Arquitectura Bioclimàtica, per la qual s'incrementa la quantia màxima de la convocatòria regulada mitjançant l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica. Amb la qual cosa, finalment, la quantia total màxima de les ajudes ascendeix a 6.400.000,00 ?.  
Cinqué. Constituït i reunit en la sessió telemàtica de data 13 de desembre de 2021, l'òrgan col·legiat al qual es refereix la base dotzena de la citada Ordre 6/2021, de 17 de juny, a fi d'avaluar les sol·licituds presentades, s'ha elaborat acta de la reunió en la qual es detallen els llistats de les parts sol·licitants que poden resultar beneficiàries de les ajudes, així com llistat de sol·licituds per a les quals es proposa la denegació d'aquestes.   
  
Fonaments de dret  
Únic. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base dotzena de l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla Recuperem Llars i es convoquen les ajudes per a l'exercici 2021, exercint aquesta capacitat d'acord amb el punt resolutiu tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
  
Vista l'acta de l'òrgan col·legiat de data 14 de desembre de 2021, la Llei 39/2015, d'1 d'octubre, del procediment administratiu comú de les administracions públiques, i altra normativa d'aplicació necessària i pertinent, resolc:  
  
Primer  
Concedir amb càrrec a l'aplicació pressupostària 79.36.32.795.64.6 de la línia S1751000 «Pla de recuperació d'habitatges amb finalitats socials. Pla Recuperem Llars» dels pressupostos de la Generalitat per a 2021 i el seu equivalent en els exercicis subsegüents 2022, 2023 i 2024 les ajudes regulades mitjançant l'Ordre 6/2021, de 17 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla Recuperem Llars i es convoquen les ajudes per a l'exercici 2021, per un import total de 6.400.000,00 ?, als 72 expedients en què s'ha acreditat el compliment dels requisits establits en aquestes i de les obligacions fiscals, tributàries i amb la Seguretat Social que els corresponguen. Aquesta concessió comprén l'atorgament de la subvenció a aquells que, conformement amb el regulat en la base setena de l'Ordre 6/2021 i en funció de l'ordre establit per la baremació regulada en el base onzena, puguen percebre-la mentre no es produïsca l'esgotament de la dotació de 6.400.000,00 ?, finalment consignada en la convocatòria.  
El llistat de sol·licituds per a les quals es concedeix l'adjudicació es relaciona en l'annex I de la present resolució. En el llistat s'observa que amb l'ajuda de l'expedient amb número d'ordre 72 es produeix l'esgotament pressupostari, per la qual cosa, d'acord amb el que s'estableix en l'apartat 7 de la base dotzena de l'Ordre, a aquest expedient només li correspon percebre la quantia disponible.  
D'acord amb el disposat en la base setzena de l'ordre 6/2021, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la seua percepció.  
  
Segon  
Denegar les 2 sol·licituds que s'assenyalen en l'annex II de la present resolució per incomplir els requisits establits en les bases de la convocatòria amb indicació del motiu pel qual la sol·licitud ha sigut denegada.  
  
Contra la present resolució, que posa fi a la via administrativa, es podrà interposar potestativament recurs de reposició davant la Secretària Autonòmica d'Arquitectura Bioclimàtica i Sostenibilitat Energètica, d'acord amb el punt resolutiu primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 23 de desembre de 2021.- El director general de Qualitat, Rehabilitació i Eficiència Energètica: Alberto Rubio Garrido.